OpenLLM-France/wikimedia huggingface dataset:
# Gerda van der Kade-Koudijs

Gerda van der Kade-Koudijs (Rotterdam, 29 d'octubre de 1923 - Almelo, 19 de març de 2015) fou una atleta neerlandesa que va competir durant la dècada de 1940.
El 1948 va prendre part en els Jocs Olímpics de Londres, on va disputar tres proves del programa d'atletisme. Va guanyar la medalla d'or en la prova del 4x100 metres formant equip amb Xenia Stad-de Jong, Netty Witziers-Timmer i Fanny Blankers-Koen. En el salt de llargada fou quarta, mentre en els 80 metres tanques quedà eliminada en sèries.
En el seu palmarès també destaquen dues medalla d'or al Campionat d'Europa d'atletisme de 1946, en el 4x100 metres i el salt de llargada.

## Millors marques

* 100 metres. 11,9" (1944)
* 200 metres. 25,2" (1942)
* 80 metres tanques. 11.8" (1948)
* salt de llargada. 5.76m (1947)

## Referències

* ↑ (neerlandès) Olympisch kampioene Van der Kade-Koudijs overleden
* 1 2 3 «Gerda van der Kade-Koudijs Olympic Results». sports-reference.com. Arxivat de l'original el 29 de novembre 2014. [Consulta: 15 novembre 2019].
* ↑ Fitxa a trackfield.brinkster.net
# Hoquei sobre herba als Jocs Olímpics d'Estiu de 1980

Als Jocs Olímpics d'Estiu de 1980 celebrats a la ciutat de Moscou (Unió Soviètica) es disputaren dues proves competicions d'hoquei sobre herba, una en categoria masculina i una altra en categoria femenina, sent la primera vegada que les dones pogueren participar en el torneig olímpic. La competició es disputà entre els dies 20 i 31 de juliol de 1980 a l'Estadi dels Joves Pioners de la Unió Soviètica i l'Arena de l'Estadi Dynamo.

## Comitès participants

Hi participaren un total de 187 jugadors d'hoquei, entre ells 96 homes i 91 dones, de 9 comitès nacionals diferents:
| Categoria masculina Cuba Espanya Índia Polònia Tanzània Unió Soviètica | Categoria femenina Àustria Índia Polònia Txecoslovàquia Unió Soviètica Zimbàbue |

## Resum de medalles

| Prova | Or | Argent | Bronze |
| Hoquei masculí Detalls | ÍndiaAllan Schofield Bir Bhadur Chettri Sylvanus Dung Dung Rajinder Singh Davinder Singh Gurmail Singh Ravinder Pal Singh Vasudevan Baskaran Sommayya Maneypande Maharaj Krishan Kaushik Charanjit Kumar Merwyn Fernandes Amarjit Singh Rana Mohamed Shahid Zafar Iqbal Surinder Singh Sodhi | EspanyaJoan Amat Joan Arbós Jaume Arbós Xavier Cabot Ricard Cabot Miguel Chaves Juan Coghen Miguel de Paz Francesc Fàbregas Josep Garcia Rafael Garralda Santiago Malgosa Paulino Monsalve Juan Pellón Carles Roca Jaime Zumalacárregui | Unió SovièticaVladimir Pleshakov Viacheslav Lampeev Leonid Pavlovski Sos Airapetian Farit Zigangirov Valeri Belyakov Sergei Klevtsov Oleg Zagorodnev Aleksandr Gusev Sergei Pleshakov Mikhail Nichepurenko Minneula Azizov Aleksandr Sychyov Aleksandr Miasnikov Viktor Deputatov Aleksandr Goncharov |
| Hoquei femení Detalls | ZimbàbueSarah English Maureen George Ann Grant Susan Huggett Patricia McKillop Brenda Phillips Christine Prinsloo Sonia Robertson Anthea Stewart Helen Volk Linda Watson Elizabeth Chase Sandra Chick Gillian Cowley Patricia Davies | TxecoslovàquiaMilada Blazková Jirina Cermáková Jirina Hájková Berta Hrubá Ida Hubácková Jirina Kadlecová Jarmila Králícková Jirina Krízová Alena Kyselicová Jana Lahodová Květa Petříčková Viera Podhányiová Iveta Srámková Marie Sykorová Marta Urbanová Lenka Vymazalová | Unió SovièticaLiailia Akhmerova Natalia Buzunova Natalia Bykova Tatiana Embakhtova Nadezhda Filippova Liudmila Frolova Lidia Glubokova Nelli Gorbatkova Elena Guryeva Galina Inzhuvatova Alina Kham Natella Krasnikova Nadezhda Ovechkina Tatiana Shvyganova Galina Viuzhanina Valentina Zazdravnykh |

## Medaller

| Posició | País | | | | Total |
| 1 | Índia | 1 | 0 | 0 | 1 |
| 1 | Zimbàbue | 1 | 0 | 0 | 1 |
| 3 | Espanya | 0 | 1 | 0 | 1 |
| 3 | Txecoslovàquia | 0 | 1 | 0 | 1 |
| 5 | Unió Soviètica | 0 | 0 | 2 | 2 |
# Gjirokastër

Gjirokastër (pronunciat [ɟɪɾokaˈstəɾ] en albanès) o Gjirokastra (en grec, Αργυρόκαστρο, Argirókastro; en italià, Argirocastro; en turc, Ergiri o Argiri o Ergeri) és una ciutat d'Albània. És la principal ciutat del sud del país, i la capital del comtat i del districte homònims. És a la falda del Mali Gjerë, a la vall del Drin, afluent del Vijosë (Voyutsa). Està dominada pel castell medieval, probablement venecià. La seva població és aproximadament de 34.000 habitants (2003) que eren uns 12.000 el 1960. La ciutat és considerada com el centre de la comunitat grega d'Albània.
La importància de Gjirokastër rau en el fet que és el bressol d'alguns dels albanesos més cèlebres, com el dictador comunista Enver Hoxha o l'escriptor albanès més universal, Ismail Kadare.
D'altra banda, el centre antic de la ciutat va ser declarat ciutat museu durant el règim comunista. El 2005, la UNESCO va declarar la ciutat museu de Gjirokastër Patrimoni de la Humanitat, com a rar exemple de poble otomà ben conservat i construït per terratinents. També en formen part Butrot i Berat.

## Història

La ciutat era propera a l'antiga Adrianòpolis, i agafa el seu nom probablement d'una tribu il·líria.
Fou possessió romana d'Orient i va portar els nom d'Argyropolis ("Ciutat de plata", en grec Αργυρόπολις) o Argyrokastron ("Castell de plata", en grec: Αργυρόκαστρον). El 1205, va passar al despotat d'Epir.
Va passar als otomans (1417) sota Baiazet I (Argiri-kasri) i fou capital del sandjak d'Arvanya; se l'esmenta com a feu de la família Zenebissi (Zenebish); el 1506, ja pertanyia al sandjak d'Avlonya. El 1811, va quedar per un temps en mans d'Ali Tepelen. Al segle xix, fou altre cop capital de sandjak amb el seu nom turc d'Ergiri, depenent del wilayat de Janina (Yanya) i fou centre d'oposició al domini otomà. El 1880, va acollir l'assemblea (nacionalista) de Gjirokastër. En la Guerra dels Balcans (1912-1913), Grècia va reclamar la ciutat quan es van retirar els otomans, però fou atorgada a Albània pel tractat de Londres (1913) i el protocol de Florència de 17 de desembre de 1913.
El març del 1914, els grecs van declarar la ciutat estat autònom de l'Epir, que fou reconegut pel protocol de Corfú, però finalment, en el marc de la I Guerra Mundial, els grecs van ocupar la ciutat (tardor del 1914) i Korçë, i l'abril del 1916 el sud del territori autònom fou annexionat a Grècia, fins que la conferència de pau de París la va restituir a Albània segons el que s'estableix el 1913.
L'abril del 1939 fou ocupada pels italians; un intent de Grècia d'ocupar la ciutat va ser efímer; el setembre del 1943 va passar a control alemany després de la capitulació d'Itàlia; el 1944 hi van entrar els guerrillers comunistes. Sota el règim comunista va esdevenir un centre industrial.

## Referències

* ↑ Centre, UNESCO World Heritage. «Historic Centres of Berat and Gjirokastra» (en anglès). [Consulta: 26 gener 2021].

## Enllaços externs

* Gjirokastër - Lloc web oficial
# Patriarchus palmidens

Patriarchus palmidens és una espècie extinta de mamífer notoungulat de la família dels interatèrids que visqué a Sud-amèrica durant el Miocè superior, fa entre 16,3 i 17,5 milions d'anys. Se n'han trobat restes fòssils a la província argentina de Santa Cruz. Es tracta de l'única espècie del gènere Patriarchus. Era un 10% més gros que Protypotherium australe, però un 15% més petit que Miocochilius. Des del 1900, Patriarchus havia estat considerat un sinònim de Protypotherium, però un estudi publicat el 2019 el restaurà com a gènere a part. El nom genèric Patriarchus significa ‘patriarca’.

## Referències

* 1 2 Entrada «Patriarchus palmidens» de la Paleobiology Database (en anglès). [Consulta: 1 febrer 2024].
* ↑ Fernández, Fernicola i Cerdeño, 2019, p. 4.
* ↑ Fernández, Fernicola i Cerdeño, 2019, p. 1.
* ↑ Palmer, 1904, p. 517.

## Bibliografia

* Fernández, M.; Fernicola, J. C.; Cerdeño, E. «The genus Patriarchus Ameghino, 1889 (Mammalia, Notoungulata, Typotheria), from the Santa Cruz Formation, Santa Cruz Province, Argentina» (en anglès). Journal of Vertebrate Paleontology, 2019. DOI: 10.1080/02724634.2019.1613416.
* Palmer, T. S. Index Generum Mammalium: A List of the Genera and Families of Mammals (en anglès). Departament d'Agricultura dels Estats Units, 1904.
# Friedl Iby

Friedl Iby (Nuremberg, 6 d'abril de 1905 - Múnic, 18 d'abril de 1960) va ser una gimnasta artística alemanya que va competir durant la dècada de 1930.
El 1936 va prendre part en els Jocs Olímpics de Berlín, on guanyà la medalla d'or en la competició del concurs complet per equips del programa de gimnàstica.

## Referències

* ↑ «Friedl Iby Olympic Results». sports-reference.com. Arxivat de l'original el 17 d’abril 2020. [Consulta: 8 gener 2019].
# Dajt

El Dajt —Dajt o Dajti en albanès— és una muntanya de 1.613 metres al centre d'Albània, a l'est de Tirana. A l'hivern, quan la muntanya està coberta de neu és un lloc molt popular per a l'oci de la població local de Tirana, que rarament veu caure la neu. Als seus vessants hi creixen pins, roures i faigs. La muntanya va ser declarada parc nacional el 1966, i s'ha estès en una àrea d'unes 29.384 ha des de 2006.

## Referències

* ↑ «Albania national highpoints» (en anglès). Summitpost.org. [Consulta: 11 desembre 2015].
* ↑ «Shpalljen PK Mali i Dajtit» (pdf).
# Proteroteri

Els proteroteris (Proterotherium) són un gènere extint de mamífers litopterns extints de la família dels proterotèrids que visqueren durant el Miocè. Se n'han trobat restes fòssils a l'Argentina, el Brasil, l'Uruguai i Xile.

## Referències

* 1 2 «The Paleobiology Database» (en anglès).
# Maquerodontinis

Els maquerodontinis o macairodontinis (Machairodontini) són una tribu extinta de fèlids de dents de sabre de la subfamília dels maquerodontins que visqueren a Nord-amèrica i el Vell Món des del Miocè mitjà fins al Plistocè superior. Se n'han trobat restes fòssils al Canadà, Espanya (incloent-hi l'abocador de Can Mata, a l'Anoia), els Estats Units, Etiòpia, França, Itàlia, els Països Baixos, Sud-àfrica, Tunísia, Ucraïna, Uganda i la Xina. Les espècies d'aquest grup podien assolir un pes de tres o quatre tones.

## Referències

* 1 2 Entrada «Machairodontini» de la Paleobiology Database (en anglès). [Consulta: 3 febrer 2024].
* ↑ Bellani, 2020, p. 31.

## Bibliografia

* Bellani, G. G. Felines of the World: Discoveries in Taxonomic Classification and History (en anglès). Academic Press, 2020. ISBN 978-0-12-816503-4.
# Frithjof Olstad

Karl Frithjof Olstad (Tønsberg, Vestfold, 23 de novembre de 1890 – Oslo, 16 de desembre de 1956) va ser un remer noruec que va competir a començaments del segle xx.
El 1912 va prendre part en els Jocs Olímpics d'Estocolm, on guanyà la medalla de bronze en la competició del quatre amb timoner, inriggers del programa de rem, formant equip amb Claus Høyer, Reidar Holter, Magnus Herseth i Olav Bjørnstad.

## Referències

* ↑ «Frithjof Olstad Olympic Results». sports-reference.com. Arxivat de l'original el 13 de desembre 2012. [Consulta: 14 febrer 2017].
# L'autre côté de la mer

L'Autre Côté de la mer és una pel·lícula francesa dirigida per Dominique Cabrera i estrenada el 1997.

## Argument

Un industrial pied-noir que va romandre a Algèria després de la independència torna a França per a una operació quirúrgica. Entaula una relació amb el seu cirurgià, un àrab que ha tallat els vincles amb el seu país d'origen.

## Repartiment

* Claude Brasseur : Georges Montero
* Roschdy Zem : Tarek Timzert
* Catherine Hiegel : Maria
* Marthe Villalonga : Marinette
* Slimane Benaïssa : Boualem
* Antoinette Moya : Claudine
* Fattouma Ousliha Bouamari : Setti
* Ariane Ascaride : Lulu
* Marilyne Canto : Lisa

## Recepció crítica

Es tracta del primer llargmetratge de la directora, que prové dels documentals. Per a Télérama,
| « | des del principi, tot sona cert [...] Ella sap mirar, fer-se al costat, deixar que l'emoció s'instal·li | » |
Per Les Inrocks, la pel·lícula és
| « | una obra matisada sobre la generació de retornats. | » |

## Distincions

* 23a cerimònia dels Premis César (1998) : nominada al César a la millor primera pel·lícula
* XVIII edició de la Mostra de València (1997): Premi Pierre Kast al millor guió

## Referències

* ↑ L'Autre Côté de la mer a Telerama
* ↑ L'Autre Côté de la mer a Les Inrocks
* ↑ «Meilleure Première Œuvre». academie-cinema.org. [Consulta: 23 octubre 2024].
* ↑ La película francesa “La vie de Jesus” gana la XVIII Mostra de Valencia, La Vanguardia, 24 d'octubre de 1997

## Enllaços externs

* L'Autre Côté de la mer a Première
# Timothy Duggan

Timothy Duggan (Boulder, 14 de novembre de 1982) Timothy "Timmy" Duggan és un ciclista estatunidenc que fou professional del 2005 fins al 2013. Va debutar el 2005 amb l'equip TIAA-CREF i a 2008 va fitxar pel Garmin on va estar-hi tres anys. Després de passar pel Liquigas-Cannondale, va acabar la seva carrera al Team Saxo-Tinkoff l'any 2013. Del seu palmarès destaca el Campionat nacional en ruta del 2012, un any abans de retirar-se per culpa de les lesions. Va participar en la prova en ruta als Jocs Olímpics de Londres.

## Palmarès

Palmarès de Timothy Duggan.
* 2005
** Vencedor d'una etapa a la Volta a Puerto Rico
* 2012
** Campió dels Estats Units en ruta

## Referències

* 1 2 José Been «Timmy Duggan retires from pro cycling». Cyclingnews.com. Future plc, 03-12-2013.
* 1 2 Matthew Beaudin «Former U.S. champion Duggan announces retirement». VeloNews. Competitor Group, Inc., 03-12-2013.
* 1 2 «Cycling Museum - Timothy DUGGAN». [Consulta: 31 octubre 2024].
* 1 2 «CycleBase» (en anglès britànic). [Consulta: 31 octubre 2024].
# Duwa Temür

Duwa Temür (Дуватөмөр) o Dura Timur o Tore Temur (Төртөмөр) fou kan del Kanat de Txagatai de vers el 1329 al 1330/1332. Era un dels fills de Duwa.
Es va rendir a l'exèrcit dels yuans de la Xina el 1313 quan Esen Buka I es va enfrontar al gran kan Ayurbarwada al que pagava tribut fins aquell moment. Va succeir al seu germà Eljigidey al qual va enderrocar ben segur amb el suport de la cort dels Yuan. Fonts musulmanes informen que fou enderrocat del poder molt poc després per un altre germà de nom Tarmashirin, que hauria agafat el control del kanat, però per la història de la dinastia Yuan i per fonts europees se sap que el 1330 Duwa Temür encara era kan. El mateix Tarmasharin diu en una carta que no fou kan fins al 1330 i un mapa publicat a Xiba el 1330 també mostra el kanat de Txagatai com a ulus de Duwa Temür
En el seu regnat el gran kan Tugh Temur (1328 - 1332) es va adjudicar un terç dels ingressos de Khwariz a Khot, dins el kanat. El 1330/1332 va pujar el tron en circumstàncies incertes, el seu germà Tarmashirin.

## Nota

* ↑ aquesta última consideració en tot cas es poc rellevant ja que un mapa publicat vers 1330 (doncs la data no està precisada) podria incloure dades que ja estarien obsoletes al moment de la publicació

## Referències

* The Chaghadaids and Islam: the conversion of Tarmashirin Khan (1331-34). The Journal of the American Oriental Society, 1 d'octubre de 2002. Biran
# Atletisme als Jocs Olímpics d'Estiu de 1904 - 400 metres tanques homes

La prova dels 400 metres tanques masculins va ser una de les proves disputades durant els Jocs Olímpics de Saint Louis de 1904. La prova es va disputar el 31 d'agost de 1904 i hi van prendre part 4 atletes, tots dels Estats Units.

## Medallistes

| Or | Plata | Bronze |
| Harry Hillman | Frank Waller | George Poage |

## Rècords

Aquests eren els rècords del món i olímpic (en segons) que hi havia abans de la celebració dels Jocs Olímpics de 1904.
| Rècord del Món | 56,4" (*) | Jerome Buck | Nova York (USA) | 19 de setembre de 1896 |
| Rècord Olímpic | 57.6(**) | Walter Tewksbury | París (FRA) | 15 de juliol de 1900 |
(*) no oficial 440 iardes (= 402.34 m)
(**) Aquest rècord es va fer en un estadi amb una pista de 500 metres de circumferència.
Harry Hillman va córrer en 53,0", però les tanques tenien una alçada de tan sols 30 polzades (76 cm), cosa que invalida el rècord.

## Resultats
### Final

| Posició | Atleta | Temps |
| | Harry Hillman | 53,0" |
| | Frank Waller | 53,2" |
| | George Poage | desconegut |
| 4 | George Varnell | desconegut |

## Referències

* Charles J.P. Lucas. The Olimpic Games 1904. Consultable a LA84 Foundation Arxivat 2009-03-04 a Wayback Machine. (anglès)
* J.E. Sullivan. Spalding's Athletic Almanac for 1905. Consultable a LA84 Foundation Arxivat 2011-08-29 a Wayback Machine. (anglès)
* Wudarski, Pawel. «Wyniki Igrzysk Olimpijskich», 1999. [Consulta: 13 desembre]. (polonès)
# Meridiolèstides

Els meridiolèstides (Meridiolestida) són un ordre extint de mamífers que visqueren a Sud-amèrica i, possiblement, l'Antàrtida, des del Cretaci superior fins al Miocè inferior, fa entre 16,3 i 99,6 milions d'anys. Se n'han trobat restes fòssils a l'Argentina i Xile. Eren animals insectívors menuts que no passaven de la mida d'un gos petit. Hi ha classificacions que els situen en el si dels cladoteris i d'altres que en fan el tàxon germà d'aquest grup. Conté Necrolestes, el mamífer no teri més recent conegut fins ara i un exemple notable de l'efecte Llàtzer.

## Referències

* 1 2 3 Entrada «Meridiolestida» de la Paleobiology Database (en anglès). [Consulta: 13 febrer 2024].
* ↑ Benton, 2014, p. 335.
* ↑ Prothero, 2017, p. 34.
* ↑ Benton, 2014, p. 330.
* ↑ Defler, 2019, p. 40.
* ↑ Croft, 2016, p. 122.

## Bibliografia

* Benton, M. J. Vertebrate Palaeontology (en anglès). 4a edició. Wiley-Blackwell, 2014. ISBN 9781118407554.
* Croft, D. A. Horned Armadillos and Rafting Monkeys: The Fascinating Fossil Mammals of South America (en anglès). Indiana University Press, 2016. ISBN 9780253020949.
* Defler, T. History of Terrestrial Mammals in South America: How South American Mammalian Fauna Changed from the Mesozoic to Recent Times (en anglès). Springer, 2019. DOI 10.1007/978-3-319-98449-0. ISBN 978-3-319-98448-3.
* Prothero, D. R. The Princeton Field Guide to Prehistoric Mammals (en anglès). Princeton University Press, 2017. ISBN 978-0-691-15682-8.
# Fritz Hagmann

Fritz Hagmann (28 de març de 1901 - Ticino, 14 de desembre de 1974) va ser un lluitador suís, especialista en lluita lliure, que va competir durant la dècada de 1920.
El 1924 va prendre part en els Jocs Olímpics de París, on guanyà la medalla d'or en la competició del pes mitjà del programa de lluita.

## Referències

* ↑ «Fritz Hagmann Olympic Results». sports-reference.com. Arxivat de l'original el 2020-02-03. [Consulta: 20 març 2018].
# Dent Blanche

La Dent Blanche és una muntanya de 4.357 metres que es troba a la regió del Valais a Suïssa.

## Enllaços externs

* «Camptocamp.org». [Consulta: 25 agost 2011].
* «Summitpost.com» (en anglès). [Consulta: 25 agost 2011].
Quatremils dels Alps :
Alps
Quatremils
categoria :
# Giovanni Lattuada

Giovanni Lattuada (Caronno Pertusella, 12 de gener de 1905 - 16 d'abril de 1984) va ser un gimnasta artístic italià que va competir durant la dècada de 1930.
El 1932 va prendre part en els Jocs Olímpics de Los Angeles, on va disputar dues proves del programa d'gimnàstica. Guanyà la medalla de bronze en la prova d'anelles, mentre en la de barra fixa fou dotzè.

## Referències

* ↑ «Giovanni Lattuada Olympic Results». sports-reference.com. Arxivat de l'original el 20 de maig 2011. [Consulta: 21 febrer 2019].
# Leo van Vliet

Leonardus Quirinus Machutus ("Leo") van Vliet (Honselersdijk, Westland, 15 de novembre de 1955) és un ciclista neerlandès, ja retirat, que fou professional entre 1978 i 1986.
El 1976, com a ciclista amateur, va prendre part as Jocs Olímpics de Mont-real, on finalitzà en 40a posició de la cursa en línia. Com a professional els seus majors èxits foren la Gant-Wevelgem de 1983 i una etapa al Tour de França de 1979.
Una vegada retirat va treballar en l'organització de curses ciclistes. Des del 1995 és el director de cursa de l'Amstel Gold Race. El 2002 va crear l'Amstel Curaçao Race, un critèrium disputat durant la tardor a Curaçao. El 2009, i fins al 2012, va succeir a Egon van Kessel com a entrenador de la selecció neerlandesa de ciclisme en carretera.

## Palmarès

* 1976
** 1r a l'Olympia's Tour
* 1977
** 1r a l'Omloop der Kempen
** 1r a la Volta a Limburg
* 1978
** 1r a Santpoort
** Vencedor d'una etapa de la Volta als Països Baixos
** Vencedor d'una etapa de l'Etoile de Bessèges
* 1979
** 1r al Gran Premi de Valònia
** Vencedor d'una etapa al Tour de França
** Vencedor d'una etapa al Critèrium del Dauphiné Libéré
** Vencedor d'una etapa a la Volta a Luxemburg
** Vencedor d'una etapa a la París-Niça
* 1980
** 1r al Gran Premi Stad Vilvoorde
** 1r al Gran Premi d'Obertura La Marseillaise
** Vencedor d'una etapa a la Volta a Luxemburg
** Vencedor d'una etapa de la Volta als Països Baixos
* 1982
** Vencedor d'una etapa de l'Etoile de Bessèges
** Vencedor d'una etapa del Tour del Mediterrani
* 1983
** Campió dels Països Baixos de puntuació en pista
** 1r a la Gant-Wevelgem
** 1r als Quatre dies de Dunkerque
** Vencedor de 2 etapes del Tour del Mediterrani
* 1984
** Vencedor d'una etapa al Tour de l'Aude
** Vencedor d'una etapa a la Settimana Siciliana
** Vencedor d'una etapa del Tour Midi-Pyrénées
* 1985
** Vencedor d'una etapa a la Midi Libre
** Vencedor d'una etapa a la Volta a Irlanda

### Resultats al Tour de França

* 1979. Abandona (11a etapa). Vencedor d'una etapa
* 1980. 51è de la classificació general
* 1982. 52è de la classificació general
* 1983. Abandona (10a etapa)
* 1984. 75è de la classificació general
* 1985. 79è de la classificació general

## Referències

* ↑ «VAN VLIET Leo (Leonardus Quirinus Machutus)». [Consulta: 15 novembre 2022].
* ↑ «Olympedia – Leo van Vliet». [Consulta: 16 novembre 2022].
* 1 2 ONLUS®, Museo del Ciclismo Associazione Culturale. «Museo del Ciclismo - Leo VAN VLIET» (en italià). [Consulta: 15 novembre 2022].
* ↑ «‘Belgen jaloers op Amstel Gold Race’» (en neerlandès), 18-04-2008. [Consulta: 18 desembre 2013].
* ↑ «Amstel Curaçao Race 6th Edition» (en anglès), 29-10-2013. Arxivat de l'original el 19 de desembre 2013. [Consulta: 18 desembre 2013].
* ↑ (neerlandès) «Leo van Vliet bondscoach wielerploeg», 26-02-2009. [Consulta: 16 setembre 2009].
* ↑ «Pays-Bas: La Fédération cherche un successeur à Leo Van Vliet». Arxivat de l'original el 19 de desembre 2013. [Consulta: 18 desembre 2013].

## Enllaços externs

* Fitxa de Leo van Vliet a sitiodeciclismo.net
# Equus simplicidens

Equus simplicidens és una espècie extinta de mamífer perissodàctil de la família dels èquids que visqué a Nord-amèrica des del Pliocè superior fins al Plistocè superior, fa entre 11.700 anys i 3,6 milions d'anys. Se n'han trobat restes fòssils als Estats Units (incloent-hi el Monument Nacional dels Llits Fossilífers de Hagerman) i Mèxic. Hi ha fonts que el situen en el si del gènere Plesippus. És considerat la primera zebra. Tenia una alçada a la creu d'uns 120 cm i un pes d'uns 400 kg. Des del 1988 és el fòssil estatal d'Idaho.

## Referències

* 1 2 Entrada «Plesippus simplicidens» de la Paleobiology Database (en anglès). [Consulta: 26 febrer 2024].
* ↑ Prothero, 2006, p. 245.
* ↑ Carlton, 2019, «Hagerman Fossil Beds».
* ↑ «Natural Resource Monitoring at Hagerman Fossil Beds National Monument» (en anglès). Servei de Parcs Nacionals. [Consulta: 26 febrer 2024].

## Bibliografia

* Carlton, R. L. A Concise Dictionary of Paleontology (en anglès). 2a edició. Springer, 2019. ISBN 978-3-030-25586-2.
* Prothero, D. R. After the Dinosaurs: The Age of Mammals (en anglès). Indiana University Press, 2006. ISBN 0-253-34733-5.